डोली की जमीन पर बन रही दुकानें, आदेश भी नहीं मान रही परिषद
नगरपरिषद अधिकारियों की अनदेखी के चलते शहर में कई स्थानों पर खुलेआम अतिक्रमण कर पक्का निर्माण कार्य हो रहा है। नगर परिषद के अधिकारियों तक शिकायत पहुंचती है तो नोटिस देकर अपनी ड्यूटी पूरी कर रहे हैं। दूसरी तरफ निर्माण कार्य बदस्तूर जारी रहता है। ऐसा ही मामला पुलिस लाइन के निकट डोली की जमीन पर पिछले पंद्रह दिन से चल रहे अवैध निर्माण का भी है। इसको लेकर नगर परिषद में कई लोगों ने शिकायत भी दर्ज करवाई है, लेकिन अभी तक कोई ठोस कार्रवाई नहीं पाई है। अधिकारियों की मानें तो डोली की जमीन का मामला राजस्व कोर्ट में चल रहा है।
अतिक्रमणहटाने को लेकर नगर परिषद नहीं है सख्त : शहरमें अवैध रूप हुए अतिक्रमण को हटाने को लेकर नगर परिषद की आेर से सख्त कार्रवाई नहीं हो पा रही है। पूर्व नगर परिषद शहर के मुख्य सड़कों पर अतिक्रमण हटाने के लिए कुल 177 स्थान चिह्नित किए थे। इसके अलावा भी कई बार कलेक्टर ने शहर में बांडी नदी, मंडिया रोड नया गांव में हो रहे अतिक्रमण हटाने को लेकर निर्देश भी जारी किए गए, लेकिन कोई कार्रवाई नहीं हो पाई है। ऐसे में शहर आए दिन खुले तौर पर अवैध अतिक्रमण बढ़ रहे हैं।
कार्रवाई के दिए जाएंगे निर्देश
^पुलिसलाइन के निकट डोली की जमीन को लेकर हो रहे अवैध निर्माण को लेकर नगर परिषद से जानकारी ली जाएगी। अगर अवैध रूप से निर्माण कार्य हो रहा तो इसमें कार्रवाई भी की जाएगी। -कुमारपाल गौतम, कलेक्टर
दिए गए हैं नोटिस
^पुलिसलाइन के निकट अवैध रूप से बन रही दुकानों को लेकर नोटिस दिया गया है। निर्माण कार्य भी रुकवाया गया है। यह जमीन विवाद राजस्व कोर्ट में दो लोगों के बीच चल रहा है। नगर परिषद इस मामले में थर्ड पार्टी है। -जनार्दन शर्मा, आयुक्त नगर परिषद
नगर परिषद को दे रखी है जानकारी
^वार्डक्षेत्र में अवैध रूप से हो रहे अतिक्रमण को लेकर नगर परिषद आयुक्त, चेयरमैन अधिकारियों को इसकी जानकारी दे रखी है, लेकिन ठोस कार्रवाई नहीं होने से खुलेआम अतिक्रमण बढ़ रहा है। -मोहित सोलंकी, पार्षद, वार्ड- 40
यह है पूरा मामला
पुलिसलाइन के निकट खसरा नंबर 375 में डाेली की जमीन भी है। पूर्व में इसी जमीन पर एक मकान मालिक ने अतिक्रमण कर रखा था। नगर परिषद ने कार्रवाई करते हुए जमीन को अतिक्रमण मुक्त करवाया था। अब इस जमीन पर एक अन्य व्यक्ति द्वारा खुले तौर पर दुकानें बनाई जा रही हैं। आस पास के लोगों ने बताया कि नगर परिषद की ओर से खसरा नंबर 375 में कई प्लॉट भी काटे गए हैं। नगर परिषद ने डोली की जमीन होने पर इसे रास्ता के तौर पर छोड़ा गया था। लेकिन यहां भी अतिक्रमण कर निर्माण कार्य लगभग पूरा हो गया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva